ওয়াও! সংকেত
ওয়াও! সংকেত (ইংরেজি: Wow! signal) একটি শক্তিশালী ন্যারোব্যান্ড বেতার সংকেত। অধ্যাপক জেরি আর. এহমান ১৯৭৭ সালের ১৫ আগস্ট তারিখে ওহাইও স্টেট ইউনিভার্সিটির বিগ এয়ার বেতার দূরবীক্ষণ যন্ত্র থেকে এটি চিহ্নিত করেন। এই সংকেতটি সবার দৃষ্টি কেড়ে নিয়েছিলো, কারণ এতে বহির্জাগতিক প্রাণের সম্ভাবনা দেখা দিয়েছিলো। সংকেতটি ১৪২০ মেগা হার্জের (MHz) ছিল এবং যা ৭২ সেকেন্ড ধরে বিরাজমান থেকে অকস্মাৎ বিলীন হয়ে যায়। পরবর্তীতে সংকেতটি গ্রহণের এবং বিশ্লেষণের জন্য যথা সম্ভব চেষ্টা চালানো হয়। কিন্তু নির্দিষ্ট একটি সময় অবধি এই সংকেতটি আর গ্রহণ করা সম্ভব হয় নি। তবে পরবর্তী সময়ে এটার রহস্যভেদে 'সেন্টার অব প্লানাটারি সাইন্স' এর একটি টীম সমর্থ হয়। তারা প্রমাণ করে যে, সংকেতটি একটা ধুমকেতু থেকে আসছিল। ২০১৭ সালে যখন ধুমকেতুটি সৌরজগতের একই স্থান বরাবর অতিক্রম করে, তখন একই ধরনের আরেকটি সংকেত গৃহীত হয়। পরে গবেষণায় Wow! Signal'এর সাথে সাথে এর হুবহু মিল পাওয়া যায়। আর এভাবেই Wow! Signal নিয়ে রহস্য উত্তেজনাময় মাতামাতির অন্ত ঘটে। এবং বর্তমান সময়ে রহস্য উন্মোচনের এই বিষয়টি বেশ জনপ্রিয়তা অর্জন করে। সর্বোপরি, সংকেতটি ওহাইও স্টেট ইউনিভার্সিটির প্রকল্পের একটি বড় সাফল্য।